**ELŐTERJESZTÉS**

**Szombathely Megyei Jogú Város Közgyűlésének 2023. február 23-i ülésére**

**Javaslat közétkeztetéssel kapcsolatos döntés meghozatalára**

1. **Étkeztetés**

A Szombathely Megyei Jogú Város Önkormányzata (a továbbiakban: Önkormányzat) étkeztetési kötelezettségébe tartozó óvodák, általános és középiskolák, kollégiumok étkeztetési feladatait a 2017. június 13. napján megkötött, 2022. április 22. napján módosított vállalkozási szerződés alapján 2027. július 31. napjáig terjedő határozott időre az ELAMEN Zrt. (a továbbiakban: Vállalkozó) látja el.

A szerződés 6.5. pontjában foglaltak szerint a gyermekek védelméről és a gyámügyi igazgatásról szóló 1997. évi XXXI. törvény rendelkezései alapján a személyes gondoskodást nyújtó alapellátás keretébe tartozó gyermekétkeztetés intézményi térítési díjának alapjául szolgáló nyersanyagköltség 1 ellátottra jutó napi összegét az Önkormányzat jogosult megállapítani. A nyersanyagnorma mértékét évente felülvizsgálja Szombathely Megyei Jogú Város Közgyűlése.

Szombathely Megyei Jogú Város Közgyűlése - a 2022. évet terhelő inflációs hatás, és a megemelkedett energiaárak okozta válság hatására - az elmúlt évben két alkalommal döntött a nyersanyagnorma emeléséről, 2022. március 1-től 6 %, majd 2022. szeptember 1-től újabb 6 % mértékben, ezért a 2022. évi eredeti költségvetési előirányzathoz nagyságrendileg további 294.800.000 Ft forrást volt szükséges biztosítani, továbbá 380/2022. (X.27.) Kgy. sz. határozatában a 2022. évi költségvetés terhére, egyszeri rendkívüli rezsitámogatásként - az energiaárak drasztikus növekedésére tekintettel - 17.200.000 Ft-ot biztosított a Vállalkozó részére.

A Vállalkozó 2023. februárjában nyersanyagnorma emelési és rendkívüli rezsikompenzációs kérelemmel fordult az Önkormányzathoz, annak érdekében, hogy a szolgáltatás megfelelő színvonalát továbbra is fenn tudja tartani. Tekintettel az élelmiszerárak nagymértékű emelkedésére a nyersanyagnormát 2023. január 1. napjától 26 %-kal javasolja megemelni.

A Vállalkozó által javasolt nyersanyagnorma-emelés közel 250.000.000 Ft többletkiadást jelent 2023. évre az Önkormányzatnak, a térítési díjból befolyó nagyságrendileg 80.000.000 Ft bevétel mellett.

A Vállalkozó által javasolt 26 %-os emeléssel a nyersanyagköltség értékek az alábbiak szerint alakulnának:

|  |  |  |
| --- | --- | --- |
| **Megnevezés** | **Hatályos nyersanyag norma 2022. szeptember 1-jétől**  **Ft/fő/nap** | **Nyersanyag norma a 26 %-os emeléssel**  **Ft/fő/nap** |
| *Óvodák* |  |  |
| tízórai | 98 | 123 |
| ebéd | 330 | 416 |
| uzsonna | 92 | 116 |
| **összesen** | **520** | **655** |
|  |  |  |
| *Általános iskolák* |  |  |
| tízórai | 141 | 178 |
| ebéd | 400 | 504 |
| uzsonna | 141 | 178 |
| **összesen** | **682** | **859** |
|  |  |  |
| *Középiskolák és kollégiumok* |  |  |
| reggeli, tízórai | 248 | 312 |
| ebéd | 431 | 543 |
| uzsonna, vacsora | 348 | 438 |
| **összesen** | **1027** | **1 294** |
|  |  |  |
| *Óvodai diétás gyermeknorma* |  |  |
| tízórai | 118 | 149 |
| ebéd | 394 | 496 |
| uzsonna | 104 | 131 |
| **összesen** | **616** | **776** |
|  |  |  |
| *Általános iskolai diétás gyermeknorma* |  |  |
| tízórai | 172 | 217 |
| ebéd | 479 | 604 |
| uzsonna | 172 | 217 |
| **összesen** | **823** | **1 037** |
|  |  |  |
| *Középiskolai és kollégiumi diétás gyermeknorma* |  |  |
| reggeli, tízórai | 259 | 326 |
| ebéd | 479 | 604 |
| uzsonna, vacsora | 363 | 457 |
| **összesen** | **1101** | **1 387** |

A fentiek alapján javaslom a nyersanyagnorma mértékének 26 %-kal történő emelését 2023. január 1. napjától 2023. december 31. napjáig tartó határozott időtartamra.

A Vállalkozó jelezte, hogy részére a 380/2022. (X.27.) Kgy. sz. határozattal biztosított 17.200.000 Ft egyszeri rendkívüli rezsitámogatás nem fedezte a felmerült többlet energiaköltségeket, melynek teljes összege a 2022. év utolsó negyedévre nettó 45.600.000 Ft, így a fedezet nélküli különbözet nettó 28.400.000 Ft. A Vállalkozó 2023. év tekintetében kalkulált további rezsikompenzációs igénye nettó 133.800.000 Ft, ennek kifizetését számlaszintű elszámolás alapján, a 2017. június 13-án kötött, 67.171-41/2017. iktatószámú Vállalkozási szerződés módosításával egyidejűleg, negyedéves rendszerességgel javasolja meghatározni, melynek első negyedéves finanszírozásából a fennálló bruttó 6.667.500 Ft mértékű bérleti díj tartozása levonásra kerülne. Az aktuális rezsikompenzáció az elszámolás benyújtását követő 30 napon belül kerül kifizetésre. Az Önkormányzat a fentiek megvalósítására a 2023. évi költségvetésében 162.200.000 Ft keretösszeg erejéig forrást biztosít.

Fentiekre tekintettel az Önkormányzat 2022. évi eredeti előirányzathoz képest a 2022. évi döntések alapján 294.800.000 Ft-ot, a 2023. évre benyújtott kérelem alapján 446.200.000 Ft-ot, összesen 741.000.000 Ft-ot biztosít a 2023. évi költségvetésben a nyersanyagnorma és rezsikompenzáció ellentételezéseként.

1. **Bölcsődék**

Az Egyesített Bölcsődei Intézmény vezetője a nyersanyagárak jelentős emelésére tekintettel az élelmezési nyersanyagköltség 2023. január 1. napjától történő 30 %-os emelését kezdeményezte.

A javasolt 30 %-os emeléssel a nyersanyagköltség értékek az alábbiak szerint alakulnának:

|  |  |  |
| --- | --- | --- |
| ***Bölcsődék*** | ***Jelenlegi***  ***fő/nap*** | ***30 %-al emelt összeg***  ***fő/nap*** |
| gondozott gyermek négyszeri étkezése | 448 Ft | 582 Ft |
| mini bölcsődében (gyermek) | 448 Ft | 582 Ft |
| alkalmazotti ebéd | 355 Ft | 462 Ft |
| Szünidei gyermekétkeztetés során az ebéd | 239 Ft | 310 Ft |

A nyersanyagnorma emelésének 2023. évi költségvetési vonzata a Szombathelyi Egyesített Bölcsődei Intézmény esetében nagyságrendileg 15.000.000 Ft, amely a Szombathelyi Egyesített Bölcsődei Intézmény költségvetésébe betervezésre került.

A nyersanyagnorma 2023. január 1. napjával történő emelésére tekintettel szükséges a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosítása.

A rendelet-tervezet a bölcsődékben és a köznevelési intézményekben az élelmezési nyersanyagköltség összegek emelésének átvezetését tartalmazza az alábbiak szerint:

|  |  |  |
| --- | --- | --- |
| ***Bölcsődék*** | **Intézményi térítési díj (nyersanyagköltség + Áfa)** | |
| **jelenlegi**  **Ft/fő/nap** | **2023. április 1. napjától**  (a 30 %-os emeléssel)  **Ft/fő/nap** |
| gondozott gyermek esetén (négyszeri étkezés) | 570 Ft | 740 Ft |
| csak ebéd igénybevétele | 305 Ft | 395 Ft |
| alkalmazotti ebéd | 450 Ft | 585 Ft |

|  |  |  |
| --- | --- | --- |
| **Megnevezés** | **Intézményi térítési díj (nyersanyagköltség +ÁFA) jelenleg hatályos**  **Ft/fő/nap** | **Intézményi térítési díj (nyersanyagköltség + ÁFA) 2023. április 1. napjától 2023. december 31. napjáig**  **(a 26 %-os emeléssel)**  **Ft/fő/nap** |
|  |  |  |
| Óvodák |  |  |
| tízórai | 125 | 155 |
| ebéd | 420 | 530 |
| uzsonna | 115 | 145 |
| **összesen** | **660** | **830** |
|  |  |  |
| Általános iskolák |  |  |
| tízórai | 180 | 225 |
| ebéd | 510 | 640 |
| uzsonna | 180 | 225 |
| **összesen** | **870** | **1090** |
|  |  |  |
| Középiskolák és kollégiumok |  |  |
| reggeli, tízórai | 315 | 395 |
| ebéd | 550 | 690 |
| uzsonna, vacsora | 440 | 555 |
| **összesen** | **1305** | **1640** |
|  |  |  |
| Óvodai diétás gyermeknorma |  |  |
| tízórai | 150 | 190 |
| ebéd | 500 | 630 |
| uzsonna | 130 | 165 |
| **összesen** | **780** | **985** |
|  |  |  |
| Általános iskolai diétás gyermeknorma |  |  |
| tízórai | 220 | 275 |
| ebéd | 610 | 765 |
| uzsonna | 220 | 275 |
| **összesen** | **1050** | **1315** |
|  |  |  |
| Középiskolai és kollégiumi diétás gyermeknorma |  |  |
| reggeli, tízórai | 330 | 415 |
| ebéd | 610 | 765 |
| uzsonna, vacsora | 460 | 580 |
| **összesen** | **1400** | **1760** |

Fentieken túl – tekintettel arra, hogy Pálos Károly Szociális Szolgáltató Központ és Gyermekjóléti Szolgálat által biztosított Időskorúak Gondozóháza szociális ellátás 2023. január 1. napjával megszüntetésre került, és az Önkormányzat a szociális ellátásokról szóló 1993. évi III. törvény 90. § (2) bekezdése szerinti kötelező feladatainak az idősek otthona ellátás tekintetében 2023. január 1. napjától az ellátási szerződés alapján tesz eleget – szükséges a rendelet 10.§ és az 5. mellékletének hatályon kívül helyezése is.

A módosító rendelet az előterjesztés 1. számú, az indokolás a 2. számú, a hatásvizsgálati lap a 3. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, a rendeletet megalkotni és a határozati javaslatokat elfogadni szíveskedjen.

Szombathely, 2023. február „ ”

/: Dr. Nemény András :/

**I**.

**HATÁROZATI JAVASLAT**

**…/2023. (II.23.) Kgy. számú határozat**

1. Szombathely Megyei Jogú Város Közgyűlése az óvodákban, általános és középiskolákban, valamint kollégiumokban alkalmazott élelmezési nyersanyagköltséget 2023. január 1. napjától 2023. december 31. napjáig az alábbiak szerint állapítja meg:

|  |  |
| --- | --- |
| **Megnevezés** | **Élelmezési nyersanyagköltség 2023. január 1. napjától 2023. december 31. napjáig**  **Ft/fő/nap** |
| *Óvodák* |  |
| tízórai | 123 |
| ebéd | 416 |
| uzsonna | 116 |
| **összesen** | **655** |
|  |  |
| *Általános iskolák* |  |
| tízórai | 178 |
| ebéd | 504 |
| uzsonna | 178 |
| **összesen** | **859** |
|  |  |
| *Középiskolák és kollégiumok* |  |
| reggeli, tízórai | 312 |
| ebéd | 543 |
| uzsonna, vacsora | 438 |
| **összesen** | **1 294** |
|  |  |
| *Óvodai diétás gyermeknorma* |  |
| tízórai | 149 |
| ebéd | 496 |
| uzsonna | 131 |
| **összesen** | **776** |
|  |  |
| *Általános iskolai diétás gyermeknorma* |  |
| tízórai | 217 |
| ebéd | 604 |
| uzsonna | 217 |
| **összesen** | **1 037** |
|  |  |
| *Középiskolai és kollégiumi diétás gyermeknorma* |  |
| reggeli, tízórai | 326 |
| ebéd | 604 |
| uzsonna, vacsora | 457 |
| **összesen** | **1 387** |

Az óvodai, általános iskolai, valamint középiskolai felnőtt étkezők élelmezési nyersanyagköltsége a reggeli, tízórai, uzsonna, vacsora esetében az intézménytípusnak megfelelő gyermeknormával azonos összegben, az ebéd pedig a középiskolai ebédnormával azonos összegben kerül meghatározásra.

1. A Közgyűlés az ELAMEN Zrt. részére a 2023. évi költségvetés terhére rendkívüli rezsitámogatásként – a nagymértékű inflációs hatás és a rendkívüli energiahelyzet kompenzálására – legfeljebb 162.200.000 Ft keretösszeg erejéig forrást biztosít, számlaszintű, negyedéves elszámolás alapján, melynek első negyedéves finanszírozásából a fennálló 6.667.500 Ft mértékű bérleti díj tartozása levonásra kerül. Az aktuális rezsikompenzáció az elszámolás benyújtását követő 30 napon belül kerül kifizetésre.
2. A Közgyűlés felhatalmazza a polgármestert a 67.171-41/2017. iktatószámú Vállalkozási szerződés módosításának aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** azonnal (1.pont vonatkozásában)

2023. március 31. (2.pont és 3. pont vonatkozásában)

**II**.

**HATÁROZATI JAVASLAT**

**…/2023. (II.23.) Kgy. számú határozat**

Szombathely Megyei Jogú Város Közgyűlése a Szombathelyi Egyesített Bölcsődei Intézményben alkalmazott élelmezési nyersanyagköltséget 2023. január 1. napjától az alábbiak szerint állapítja meg:

|  |  |
| --- | --- |
| ***Bölcsődék*** | ***Élelmezési nyersanyagérték 2023. január 1. napjától***  ***Ft/fő/nap*** |
| gondozott gyermek négyszeri étkezése | 582 Ft |
| mini bölcsődében (gyermek) | 582 Ft |
| alkalmazotti ebéd | 462 Ft |
| Szünidei gyermekétkeztetés során az ebéd | 310 Ft |

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Sebestyén Bianka, a Szombathelyi Egyesített Bölcsődei Intézmény igazgatója)

**Határidő:** azonnal